Dis ’n onopgesmukte kuierplek vir die hele gesin wat spesialiseer in hoendervlerkies, ontbeen en tradisioneel.
Saam met die vlerkies is daar ’n groot verskeidenheid souse waaruit jy kan kies. Ons BBQ-sousie was ’n bietjie oorweldigend, maar tog smaaklik.
Ons was ’n bietjie teleurgesteld oor die nuus dat daar nie nagereg op die spyskaart is nie – iets waaraan daar beslis maar gewerk kan word. Die gourmet-melkskommels het darem getroos en gelukkig was die porsies so groot dat ons nie veel plek oorgehad het vir nagereg nie.